  Анжелика Тихонова корреспондент 2020-тӥ арын Удмуртиын «Большой ремонт» ӵектосъя 130 мерлыко юртъёсты тупатъяны чаклало. Со сярысь улосвыллэн тӧроез Александр Бречалов «Мынам Удмуртие» радиолэн меӵак эфираз вераз (16+). 2020-тӥ арын милям 130 объектъёсты тупатъяны чакламын. Соос пӧлын 60 школаос, 23 эмъюртъёс, 21 нылпи садъёс, лулчеберет юртъёс Александр Бречалов, Удмуртилэн тӧроезТуэ программаез улонэ пыӵатонлы 1 миллиард 500 миллион манет висъязы. Милям лыдметамы 700 пала объектъёс – нылпи садъёс, школаос но эмъюртъёс. Валтӥсез ужпум вал – липетъёсты тупатъян но укноосты вошъян. Солы 3 миллиард манетлэсь трос быдтэммы потэ Александр Бречалов, Удмуртилэн тӧроезСо сяна, кык ар ӵоже улосвыламы Россилэн азьмуртэныз Владимир Путинэн кичӧлтэм «Демография» ӵектосъя 27 нылпи садъёс пуктӥзы. Куинь аресозь 2 сюрслэсь трос пиналъёслы интыос кылдытӥзы.  Тодэ вайытом, азьвылгес веразы вал, Удмуртиын 124 школаос рос-прос тупатъямез кулэ каро шуыса. Тегъёс: Мерлык Ижкар Удмуртия тупатъянужъёс лэсьтськон АлександрБречалов 100ар  